open-index/open-wikipedia-markdown huggingface dataset:
ลลิตา ไพศาล

**ลลิตา ไพศาล** ชื่อเล่น **มิ้นท์** (เกิด 4 กันยายน พ.ศ. 2531) อดีตเคยเป็นพิธีกรรายการสตรอเบอรี่ชีสเค้กของค่ายดวงมาลีมณีจันทร์ของ จันทร์จิรา จูแจ้ง อยู่มาถึงประมาณ 7 ปี ปัจจุบันเป็นนักแสดงอิสระ

## การศึกษา
ลลิตาสำเร็จการศึกษาระดับชั้นมัธยมศึกษาจาก โรงเรียนเบญจมราชาลัย ในพระบรมราชูปถัมภ์ และเข้าศึกษาต่อในระดับอุดมศึกษาที่ คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ด้วยเกียรตินิยมอันดับ 1 (ร่วมรุ่นเดียวกับ ชนิดาภา พงศ์ศิลป์พิพัฒน์, รตวรรณ ออมไธสง)

## ผลงาน
### ละครโทรทัศน์

| 2552 || ก๊วนกามเทพ || รุ่งทิวา
|-
| 2554 || กุหลาบร้ายกลายรัก || เค้ก
|-
| 2555 || รักสุดปลายฟ้า || มินเดี๊ยะ
|- 
| 2557 || เรือนริษยา || เดือน
|-
| 2558 || เลือดมังกร ตอน กระทิง || หลิงเจียหลิน (รับเชิญ)
|-
| 2559 || กระถินริมรั้ว || วิเวียน
|-
|rowspan = "2" | 2560 || ทรายย้อมสี || นวล
|- 
| สายธารหัวใจ || กนกอร (รับเชิญ)
|-
|rowspan = "2" | 2561 || เสน่ห์นางครวญ || จำเรียง
|-
| สาปกระสือ || ฉัตรฉาย
|-
|rowspan = "1" | 2562 || Secret Garden อลเวงรักสลับร่าง || แอนนา
|-
|}

### ละครซีรีส์

### วาไรตี้เกมส์โชว์

### มิวสิควิดีโอ
* เพลง ไม่เดือดร้อน ของ แคลีน
* เพลง แค่เรา ต้น ธนษิต
* เพลง นอนจับมือกันครั้งแรก season five

### พิธีกร
* รายการ สตรอเบอรี่ชีสเค้ก  พ.ศ. 2549 - พ.ศ. 2556
* รายการ ห้องข่าวบันเทิง ทางช่องเวิร์คพอยท์ โดยเมื่อวันที่ 17 - 22 - 24 ธันวาคม พ.ศ. 2558
* รายการ คอนเฟตตี้ ไทยแลนด์ ทางเฟซบุ๊ค Confetti Thailand พ.ศ. 2561

## อ้างอิง

## แหล่งข้อมูลอื่น
* 
* 

หมวดหมู่:นักแสดงหญิงชาวไทย
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
เจ้าชายวิลเลียม ดยุกแห่งกลอสเตอร์

**เจ้าชายวิลเลียม ดยุกแห่งกลอสเตอร์** () (24 กรกฎาคม ค.ศ. 1689 - 30 กรกฎาคม ค.ศ. 1700) เป็นพระราชโอรสพระองค์เดียวในสมเด็จพระราชินีนาถแอนน์แห่งบริเตนใหญ่และเจ้าชายเยิร์นแห่งเดนมาร์ก พระราชสวามีแห่งบริเตนใหญ่ ทรงเป็นรัชทายาทที่จะครองราชย์ต่อจากพระราชมารดา เมื่อผ่านวันคล้ายวันประสูติมาประมาณ 6 วัน พระองค์ได้สิ้นพระชนม์รวมพระชนมายุ 11 ชันษา จากภาวะผิดปกติของของเหลวในโพรงสมอง ทำให้พระราชมารดาและบิดาของพระองค์เสียใจอย่างยิ่ง พระศพของเจ้าชายถูกฝังไว้ที่
วิหารเวสต์มินสเตอร์ ลอนดอน ในวันที่ 9 สิงหาคม ค.ศ. 1700

หมวดหมู่:บุคคลที่เกิดในปี พ.ศ. 2232

หมวดหมู่:ราชวงศ์อ็อลเดินบวร์ค
หมวดหมู่:ดยุกแห่งกลอสเตอร์
หมวดหมู่:ไนต์ออฟเดอะการ์เตอร์
หมวดหมู่:เจ้าชายเดนมาร์ก
หมวดหมู่:พระราชโอรสในสมเด็จพระราชินีนาถ
หมวดหมู่:สมเด็จพระราชินีนาถแอนน์แห่งบริเตนใหญ่
มะเร็งเยื่อบุมดลูก

**มะเร็งเยื่อบุมดลูก** () คือมะเร็งที่เกิดขึ้นจากเยื่อบุมดลูก (endometrium) เป็นมะเร็งนรีเวชที่พบบ่อยที่สุดในประเทศที่พัฒนาแล้ว ชนิดที่พบบ่อยที่สุดคือ endometrioid adenocarcinoma (มะเร็งชนิดต่อมที่คล้ายเยื่อบุมดลูก) ซึ่งมักเกิดในสตรีวัยหมดประจำเดือนมาแล้ว 20-30 ปี และสัมพันธ์กับความอ้วน การได้รับฮอร์โมนเอสโตรเจนมากเกิน ผู้ป่วยมักมีเยื่อบุมดลูกงอกเกิน (endometrial hyperplasia) มาก่อน และมักมีอาการแรกเริ่มเป็นการมีเลือดออกทางช่องคลอด
## อ้างอิง

หมวดหมู่:มะเร็งนรีเวช
โรคเมนิแยร์

**โรคเมนิแยร์** () เป็นโรคอย่างหนึ่งของหูชั้นใน ผู้ป่วยจะมีอาการเวียนศีรษะหมุนเป็นระยะๆ ได้ยินเสียงผิดปกติในหู สูญเสียการได้ยิน และหูอื้อได้ ส่วนใหญ่จะเป็นเพียงข้างเดียวในระยะแรก อาการครั้งหนึ่งมักคงอยู่ประมาณ 20 นาที ไปจนถึง 2-3 ชั่วโมง โดยแต่ละครั้งอาจเป็นนานไม่เท่ากันได้ อาการสูญเสียการได้ยินและอาการได้ยินเสียงผิดปกติในหูอาจเป็นมากขึ้น จนเป็นถาวรได้

สาเหตุของโรคเมนิแยร์ยังไม่ชัดเจน แต่เชื่อว่าสัมพันธ์กับสาเหตุทางพันธุกรรมและสิ่งแวดล้อมประกอบกัน บางทฤษฎีเชื่อว่าสาเหตุของโรคสัมพันธ์กับการเกิดหลอดเลือดตีบ การติดเชื้อไวรัส และปฏิกิริยาแพ้ภูมิตนเอง ผู้ป่วย 10% มีคนในครอบครัวเป็นโรคนี้ด้วย อาการของโรคเชื่อว่าเกิดจากการที่มีสารน้ำคั่งกว่าปกติในโพรงเลบิรินท์ของหูชั้นใน การวินิจฉัยทำได้โดยการสัมภาษณ์อาการ การตรวจร่างกาย และการตรวจการได้ยิน โรคอื่นที่อาจทำให้มีอาการคล้ายกันได้แก่อาการเวียนศีรษะจากไมเกรนและภาวะสมองขาดเลือดชั่วคราว

ปัจจุบันยังไม่มีวิธีรักษาใดที่สามารถรักษาโรคเมนิแยร์ให้หายขาดได้ การรักษาจะมุ่งเน้นไปที่การบรรเทาอาการในแต่ละครั้งที่มีอาการกำเริบ ซึ่งทำได้ด้วยการใช้ยาเพื่อบรรเทาอาการเวียนศีรษะ อาการคลื่นไส้ และความกังวล วิธีที่แนะนำไว้ในการป้องกันการเกิดอาการกำเริบมีหลายวิธี แต่ละวิธียังไม่มีหลักฐานทางวิทยาศาสตร์สนับสนุนว่าได้ผล ผู้ป่วยอาจใช้การลดปริมาณเกลือในอาการ การใช้ยาขับปัสสาวะ หรือยาสเตียรอยด์ได้ภายใต้การแนะนำของแพทย์ การทำกายภาพบำบัดอาจช่วยบรรเทาปัญหาการทรงตัวได้ และการรับคำปรึกษาอาจช่วยลดความกังวลได้ บางครั้งแพทย์อาจแนะนำให้รักษาด้วยการฉีดยาเข้าหูชั้นใน หรือการผ่าตัด หากรักษาด้วยวิธีอื่นๆ แล้วยังไม่ได้ผล แต่วิธีการรักษาเช่นนี้ก็ยังมีความเสี่ยงต่อการเกิดภาวะแทรกซ้อนได้ การวางท่อที่แก้วหูเป็นวิธีรักษาหนึ่งที่ทำกันมาก แต่ก็ยังไม่มีหลักฐานทางวิทยาศาสตร์สนับสนุนว่าได้ผล

โรคเมนิแยร์ค้นพบครั้งแรกเมื่อช่วงต้นคริสต์ศตวรรษ 1800 โดย Prosper Ménière มีความชุก 0.3-1.9 ต่อ 1000 ประชากร ผู้ป่วยส่วนใหญ่เริ่มมีอาการในช่วงอายุ 40-60 เป็นเพศหญิงมากกว่าเพศชาย หลังเริ่มมีอาการไปประมาณ 5-15 ปี อาการเวียนศีรษะหมุนมักลดลงจนไม่เป็นอีก คงเหลือเฉพาะอาการทรงตัวลำบากเล็กน้อย สูญเสียการได้ยินปานกลาง และมีเสียงผิดปกติในหู

## อ้างอิง

หมวดหมู่:โรคหูชั้นใน
หมวดหมู่:ความผิดปกติทางประสาทวิทยา
เยื่อหุ้มสมองอักเสบจากเชื้อวัณโรค

**เยื่อหุ้มสมองอักเสบจากเชื้อวัณโรค** () เป็นโรคเยื่อหุ้มสมองอักเสบชนิดหนึ่งที่เกิดจากการติดเชื้อวัณโรค (*[[Mycobacterium tuberculosis]]*) ที่เยื่อหุ้มสมอง เป็นวัณโรคระบบประสาทส่วนกลางที่พบบ่อยที่สุด
หมวดหมู่:วัณโรค
หมวดหมู่:เยื่อหุ้มสมองอักเสบ
รูฟท็อปส์ (อะลิเบอเรชันบรอดแคสต์)

**** () เป็นเพลงของวงอัลเทอร์เนทีฟจาก เวลส์, สหราชอาณาจักร ลอสท์โพรเฟ็ทส์ เพลงนี้ออกจำหน่ายเป็นซิงเกิลแรกจากสตูดิโออัลบั้มที่ 3 ของพวกเขา *[[Liberation Transmission]]* (2006)

การแสดงสดครั้งแรกของซิงเกิลในสหราชอาณาจักร ที่อยู่ใน Muni Arts Centre ในพอนตีพิดด์เมื่อวันที่ 24 เมษายน ค.ศ. 2006 ก่อนที่จะได้รับการเปิดในสถานีวิทยุ ซิงเกิลนี้ติดชาร์ตอันดับที่ 8 ของชาร์ตซิงเกิลแห่งสหราชอาณาจักร

## รายการเพลง

## ชาร์ต

## อ้างอิง

## แหล่งข้อมูลอื่น
*ContactMusic review

หมวดหมู่:เพลงของลอสท์โพรเฟ็ทส์
หมวดหมู่:ซิงเกิลในปี พ.ศ. 2549
หมวดหมู่:เพลงอีโม
อาหารติมอร์-เลสเต

thumb|อีกันซาบูโกกับบาตาร์ดาอัน ข้าว และบูดู
**อาหารติมอร์-เลสเต** () ประกอบด้วยเครื่องปรุงที่เป็นที่นิยมในท้องถิ่น เช่น เนื้อหมู ปลา โหระพา มะขาม ถั่ว ข้าวโพด ข้าว ผักและผลไม้เขตร้อน  อาหารติมอร์-เลสเตนี้ได้รับอิทธิพลจากอาหารโปรตุเกสเพราะเคยเป็นอาณานิคมมาก่อน และยังได้รับอิทธิพลจากอาหารของดินแดนที่เป็นอาณานิคมของโปรตุเกสมาก่อนหน้าด้วย

## ตัวอย่างอาหาร
* บาตาร์ดาอัน ( ในภาษาเตตุนแปลว่า "ข้าวโพดต้ม") อาหารที่ทำจากเมล็ดข้าวโพดต้มกับถั่วเขียวและฟักทอง
* บูดู (*budu*) ซอสที่ทำจากมะเขือเทศ ใบสะระแหน่ มะนาว และหัวหอม
* อีกันซาบูโก (*ikan sabuko*) เป็นปลาแมกเคอเรลแบบสเปน ในซอสที่ทำจากมะขาม โหระพา และพริก
* ตาไป () เป็นข้าวหมักรสหวานเปรี้ยว มีกลิ่นแอลกอฮอล์คล้ายข้าวหมาก
* การิล ( ในภาษาโปรตุเกสแปลว่า "แกง") แกงไก่ใส่กะทิ พริกอบ และมะพร้าวขูด
* ไฟฌูวาดา () อาหารโปรตุเกสทำจากหมู ต้มกับถั่วและไส้กรอกโชรีซู

### ของหวาน
thumb|บึบิงกา
* บึบิงกา เป็นขนมที่ทำจากมะพร้าวเป็นชั้น ๆ ย่างให้สุก
* ทาร์ตโปรตุเกส หรือทาร์ตไข่

## ช่วงหิวโหย
"ช่วงหิวโหย" ในติมอร์-เลสเตเป็นช่วงระหว่างเดือนพฤศจิกายนถึงกุมภาพันธ์ซึ่งมีสภาพอากาศแปรปรวน บางครั้งก็แห้งแล้ง ทำให้ผลผลิตทางการเกษตรลดลงมาก ครัวเรือนแต่ละแห่งต้องเตรียมและสะสมอาหารไว้เอง ต้นปาล์มสาคูหรืออาการ์ () เป็นอาหารสำหรับคนจนในช่วงนี้เพราะเป็นแหล่งอาหารที่หาได้ง่าย โดยนำเปลือกต้นสาคูมาทำให้แห้ง บดเป็นผง ผสมกับน้ำให้มีลักษณะคล้ายเยลลี่ แล้วนำไปทำให้สุกด้วยไฟ การบริโภคอาหารชนิดนี้ทำให้เด็กชาวติมอร์-เลสเตอายุต่ำกว่าห้าปีจำนวนร้อยละ 54 เป็นโรคขาดสารอาหารเรื้อรัง

## อ้างอิง

หมวดหมู่:อาหารติมอร์-เลสเต
เส้นประสาทเฟเชียลเป็นอัมพาต

**เส้นประสาทเฟเชียลเป็นอัมพาต** () เป็นภาวะที่ทำให้อวัยวะที่เลี้ยงโดยเส้นประสาทเฟเชียลเกิดทำงานไม่ได้หรือเป็นอัมพาตขึ้นมา เส้นทางของเส้นประสาทนี้ยาวและซับซ้อน เพราะฉะนั้นจึงอาจมีสาเหตุที่ทำให้เกิดภาวะนี้ได้มากมาย สาเหตุที่พบบ่อยที่สุดคืออัมพาตแบบเบลล์ ซึ่งเป็นโรคที่ยังไม่ทราบสาเหตุ วินิจฉัยได้โดยการแยกเอาสาเหตุอื่นออกหมดแล้วเท่านั้น (by exclusion)

หมวดหมู่:โสตศอนาสิกวิทยา
หมวดหมู่:โรคของระบบประสาทนอกส่วนกลาง
หมวดหมู่:ใบหน้า
บึบิงกา

thumb|right|200px|บึบิงกาแบบกัวในโปรตุเกส
**บึบิงกา** () เป็นขนมอินเดียชนิดหนึ่งที่เป็นขนมพื้นเมืองในกัว อินเดียตะวันออก และมังกาลอร์ แบบดั้งเดิมมี 7 ชั้น แต่จะทำมากกว่านั้นก็ได้ ทำจากแป้ง น้ำตาล เนยฆี ไข่แดง กะทิ เป็นขนมที่พบได้ทั่วไปในภัตตาคารกัว แต่พบได้บ้างในมุมไบและมังกาลอร์ นิยมกินกับไอศกรีม  

บึบิงกาเป็นชื่อพายุไต้ฝุ่นในมหาสมุทรแปซิฟิกตะวันตกเฉียงเหนือ ประเทศผู้ตั้งชื่อคือมาเก๊า

## อ้างอิง

หมวดหมู่:อาหารอินเดีย
หมวดหมู่:อาหารมาเก๊า
หมวดหมู่:อาหารติมอร์-เลสเต
จุไรรัตน์ ผลเลขา

**จุไรรัตน์ ผลเลขา**  เกิดวันที่ 6 ตุลาคม พ.ศ. 2534 ที่จังหวัดขอนแก่น ประเทศไทย เป็นนักกีฬาวอลเลย์บอลหญิงทีมชาติไทยผู้ทำหน้าที่ในตำแหน่งมือเซต ปัจจุบัน เธอทำหน้าที่ในระดับอาชีพให้แก่ทีมสโมสรวอลเลย์บอลศรีสะเกษ

## ประวัติ
จุไรรัตน์ ผลเลขา มีภูมิลำเนาเดิมอยู่ที่ตำบลบ้านทุ่ม อำเภอเมืองขอนแก่น จังหวัดขอนแก่น เมื่อครั้งที่เธอเรียนอยู่ระดับชั้นมัธยมที่โรงเรียนหนองเรือวิทยา เธอได้มีโอกาสเข้าร่วมทีมวอลเลย์บอลหญิงทีมชาติไทยชุดใหญ่ โดยได้รับการเก็บตัวร่วมกับรุ่นพี่ที่เดินทางไปแข่งขันที่ประเทศญี่ปุ่น และใน พ.ศ. 2552 จุไรรัตน์ได้เข้าร่วมแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 36 ให้แก่สังกัดทีมมหาวิทยาลัยรัตนบัณฑิต

เดือนมกราคม พ.ศ. 2556 จุไรรัตน์ ผลเลขา เข้าแข่งขันพลบดีเกมส์ ให้แก่สังกัดทีมมหาวิทยาลัยรัตนบัณฑิต และในเดือนมิถุนายนของปีเดียวกัน เธอได้ทำหน้าที่ในตำแหน่งมือเซตให้แก่ทีมมหาวิทยาลัยราชภัฏสวนดุสิต ในการแข่งขันวอลเลย์บอล ประชาชนหญิง ก ชิงชนะเลิศแห่งประเทศไทย ประจำปี 2556 ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่จังหวัดศรีสะเกษ

## อ้างอิง

## แหล่งข้อมูลอื่น
* 

หมวดหมู่:นักวอลเลย์บอลหญิงชาวไทย
หมวดหมู่:นักกีฬาชาวไทย
หมวดหมู่:บุคคลจากอำเภอเมืองขอนแก่น
หมวดหมู่:นักวอลเลย์บอลจากจังหวัดขอนแก่น
หมวดหมู่:บุคคลจากโรงเรียนหนองเรือวิทยา
หมวดหมู่:บุคคลจากมหาวิทยาลัยรัตนบัณฑิต
หมวดหมู่:ผู้เล่นสโมสรวอลเลย์บอลศรีสะเกษ
สโมสรวอลเลย์บอลอยุธยา เอ.ที.ซี.ซี.

**สโมสรวอลเลย์บอลอยุธยา เอ.ที.ซี.ซี.** เป็นสโมสรวอลเลย์บอลในประเทศไทย ตั้งอยู่ในจังหวัดพระนครศรีอยุธยา ในอดีตมีดาวเด่นได้แก่ ยุพา สนิทกลาง, กรรณิการ์ ธิปะโชติ, ชัชชุอร โมกศรี และมีโสรยา พรมหล้า ทำหน้าที่เป็นกัปตันทีม

พ.ศ. 2557 สโมสรวอลเลย์บอลอยุธยา เอ.ที.ซี.ซี. สามารถคว้าแชมป์การแข่งวอลเลย์บอลไทยเดนมาร์คซูเปอร์ลีก 2014 โดยสามารถชนะแชมป์ไทยแลนด์ลีกปีล่าสุดอย่างทีมสโมสรวอลเลย์บอลนครราชสีมา ไปได้ 3-0 เซต

พ.ศ. 2558 หลังจากการแข่งขันวอลเลย์บอลไทยเดนมาร์คซูเปอร์ลีก 2015 จบลง สโมสรวอลเลย์บอลอยุธยา เอ.ที.ซี.ซี. จบการแข่งขันได้อันดับ 3  จากการแข่งขัน หลังจากนั้นไม่นาน ทางสโมสรก็ได้ประกาศยุบสโมสรอย่างเป็นทางการ

## ชื่อก่อนหน้า
* พ.ศ. 2550–2552 : พระนครศรีอยุธยา
* พ.ศ. 2552–2553 : กรุงเก่า แมคเทค
* พ.ศ. 2553–2558 : อยุธยา เอ.ที.ซี.ซี.

## ผู้เล่น

 

## ผลการแข่งขันลีก

## อดีตผู้เล่น

;
* มลิกา กันทอง
* วาสนา สว่างศรี
* วิลาวัณย์ อภิญญาพงศ์
* อัญชลี บำรุงกลาง
* ธมลวรรณ บูระ
* มุธิตา สุนารัตน์
* เพ็ญนภา เคหะฐาน
* พัชรี แสงเมือง
* อุทัยวรรณ แก่นสิงห์
* บังอร วรรรประภา
* วาสนา สว่างศรี
* สมรักษ์ ซุงภูเขียว
* นิศาชล ภาวงศ์
* โสรยา พรมหล้า
* ยุพา สนิทกลาง
* กรรณิการ์ ธิปะโชติ
* สิริพร สุขเสน
* กรรณิการ์ สิทธิแพทย์
* นิอร พรรณรังสี
* อนงค์พร พรหมรัด
* กรรณิการ์ กระยอม
* อริสรา แสงจันดา
* เยาวลักษณ์ มหาอ้น
* ชัชชุอร โมกศรี
* เจริญพร พิมพ์แก้ว
* กัลป์ยาณี คงแสนคำ
* รัตนาภรณ์ สนวนรัมย์
* ธิดารัตน์ เพ็งวิชัย
* สุรัสวดี บุญยืน
* สุมาลี ยิ่งสีสุข
* เรวดี ปรีสว่าง

;
* เหงียน ธิ ง็อก ฮัว
;
* เยเลน่า ฟรานแม็คโคร
;
* เนีย แกรนด์

## สตาฟฟ์โค้ช

## เกียรติประวัติและผลงาน
;**[[วอลเลย์บอลหญิงไทยแลนด์ลีก|วอลเลย์บอลไทยแลนด์ลีก]]** :
* 16px **ชนะเลิศ** (1): 2009-10
* ไฟล์:Med 2.png รองชนะเลิศ (2): 2010-11, 2014-15
* ไฟล์:Med 3.png อันดับที่ 3 (1): 2013-14

;**[[วอลเลย์บอลไทยเดนมาร์คซูเปอร์ลีก]]** :
* 16px **ชนะเลิศ** (1): 2014
* ไฟล์:Med 3.png อันดับที่ 3 (2): 2013, 2015

## อ้างอิง

## แหล่งข้อมูลอื่น
* 

อยุธยา เอ.ที.ซี.ซี.
หมวดหมู่:สโมสรกีฬาในจังหวัดพระนครศรีอยุธยา
แม่พระประจักษ์ที่ฟาตีมา

thumb|170px|รูปปั้น "'''แม่พระแห่งฟาตีมา'''"
**แม่พระประจักษ์ที่ฟาตีมา** เป็นการประจักษ์ของพระแม่มารีย์ต่อเด็กชาวโปรตุเกส 3 คน คือลูเซีย ดูช ซังโตส และฌาซิงตาและฟรังซิสโก มาร์โต รวมทั้งสิ้น 6 ครั้ง ในปี ค.ศ. 1917 ที่เมืองฟาตีมา ประเทศโปรตุเกส เหตุการณ์นี้ทำให้พระนางมารีย์พรหมจารีได้รับสมัญญาว่า**แม่พระแห่งฟาตีมา** (Our Lady of Fatima)

## การประจักษ์
### การประจักษ์ของทูตสวรรค์
ในปี ค.ศ. 1916 ลูเซีย ดูช ซังโตส และฌาซิงตาและฟรังซิสโก มาร์โต ได้เห็นทูตสวรรค์ผู้อารักขาประเทศโปรตุเกสมาประจักษ์ 3 ครั้ง ดังนี้

ในฤดูใบไม้ผลิ ทูตสวรรค์ได้สอนเด็กทั้งสามให้สวดอ้อนวอนพระเจ้าให้อภัยบาปแก่ผู้ที่ไม่เชื่อพระองค์ 

ในฤดูร้อน ทูตสวรรค์ให้เด็กสวดอ้อนวอนพระเจ้าอย่างต่อเนื่องเพื่อให้พวกคนบาปกลับใจ และทำพลีกรรมเพื่อชดใช้บาปแทนคนเหล่านั้น

ในฤดูใบไม้ร่วง ทูตสวรรค์สอนบทอธิษฐานอีกบทหนึ่ง เพื่อขอการชดใช้บาปแทนคนบาป และให้คนบาปได้กลับใจด้วยอำนาจของพระหฤทัยของพระเยซูและดวงหทัยนิรมลของพระแม่มารีย์

### การประจักษ์ของแม่พระ
thumb|150px|เด็กทั้งสามคนที่ได้เห็นแม่พระประจักษ์ที่ฟาตีมา
ในปี ค.ศ. 1917 พระนางมารีย์พรหมจารีได้มาประจักษ์ต่อเด็กทั้ง 3 คน ดังนี้
; 13 พฤษภาคม
ขณะที่เด็กทั้งสามกำลังนำแกะไปเลี้ยงในทุ่ง ก็พบสตรีคนหนึ่งปรากฏกายขึ้นพร้อมกับแสงสว่างจ้า เธอบอกเด็ก ๆ ว่าเธอมาจากสวรรค์ นัดหมายพวกเขาให้มาพบเธอทุก ๆ วันที่ 13 จนถึงเดือนตุลาคม แล้วเธอจะบอกเด็ก ๆ ว่าเธอเป็นใคร และให้เด็กทั้งสามทำพลีกรรมและรับความลำบากจากพระเจ้าเพื่อชดใช้บาปแทนคนบาป
; 13 มิถุนายน
สตรีนั้นขอให้เด็กสวดสายประคำบ่อย ๆ ให้อธิษฐานขอให้พระเยซูยกโทษบาปของมนุษย์ และช่วยเหลือวิญญาณทั้งหลายที่อยู่ในแดนชำระ และบอกเรื่องบางอย่างให้เด็กทั้งสามเก็บไว้เป็นความลับ
; 13 กรกฎาคม
สตรีนั้นย้ำให้เด็ก ๆ สวดสายประคำทุกวัน บอกเด็ก ๆ ว่าในเดือนตุลาคมนั้นเธอจะแสดงการอัศจรรย์ครั้งใหญ่ให้ทุกคนได้เชื่อ และให้ทำพลีกรรมแทนคนบาป
; 13 สิงหาคม
สตรีนั้นย้ำเตือนเด็ก ๆ ให้อธิษฐานและทำพลีกรรมมาก ๆ เพราะมีวิญญาณหลายดวงต้องลงนรก เพราะไม่มีคนอธิษฐานและทำพลีกรรมให้เขา
; 13 กันยายน
ลูเซียขอให้สตรีนั้นช่วยบำบัดโรคให้คนป่วยที่มาขอความช่วยเหลือเธอ สตรีนั้นว่าจะช่วยให้หายได้เป็นบางคน เพราะพระเจ้าไม่พอพระทัย 
; 13 ตุลาคม
มีคนมารอดูการอัศจรรย์เป็นจำนวนมาก ทางการคาดว่าราว 70,000 คน เมื่อฝนหยุดตก สตรีนั้นปรากฏตัวขึ้นบนท้องฟ้า บอกว่าเธอคือ “มารดาแห่งสายประคำ” แม่พระเตือนให้คริสตชนหยุดทำบาป หันมาสวดสายประคำ และชดใช้โทษบาปของตนเอง แม่พระยังขอให้สร้างโบสถ์น้อยขึ้นที่นี่หลังหนึ่ง เมื่อแม่พระหายลับไป ดวงอาทิตย์ก็ปรากฏลักษณะแปลกประหลาด กลายเป็นสีเงิน มองเห็นได้โดยไม่แสบตา แล้วเริ่มเคลื่อนเป็นวงกลมสลับเป็นสีต่าง ๆ ปรากฏการณ์นี้เกิดขึ้นนานนับ 10 นาที หลังกลับสู่ภาวะปกติ ผู้อยู่ในเหตุการณ์พบว่าเสื้อผ้าของตนแห้งสนิท และสะอาดปราศจากคราบโคลนที่เปื้อนในตอนแรก

## ท่าทีของคริสตจักร
เหตุการณ์แม่พระประจักษ์ที่ฟาตีมาถูกวิพากษ์วิจารณ์อย่างมาก จนในที่สุดวันที่ 3 พฤษภาคม ค.ศ. 1922 มุขนายกฌูเซ อัลเวส กอร์เรยา ดา ซิลวา (José Alves Correia da Silva) ประมุขมุขมณฑลเลอีเรีย-ฟาตีมา ในขณะนั้นจึงสั่งให้ดำเนินการสอบสวน และประกาศรับรองอย่างเป็นทางการเมื่อวันที่ 13 ตุลาคม ค.ศ. 1930 

## อ้างอิง

ฟาตีมา
หมวดหมู่:พ.ศ. 2460
ก็อดซิลล่า ปะทะ เมก้ากีรัส ก็อดซิลล่าตะลุยข้ามศตวรรษ

**ก็อดซิลล่า ปะทะ เมก้ากีรัส ก็อดซิลล่าตะลุยข้ามศตวรรษ** ( ,) เป็นภาพยนตร์แนววิทยาศาสตร์ไคจูในปี ค.ศ. 2000 ผู้อำนวยการสร้างโดย Shogo Tomiyama กำกับโดย Masaaki Tezuka เป็นภาพยตร์เรื่องที่ 24 ของก็อตซิลลาซีรีส์ ซึ่งต่อจากภาคก็อดซิลลา 2000 และเป็นภาคที่ 2 ในยุคมิลเลเนี่ยม โดยออกฉายทางโรงภาพยนตร์ทั่วญี่ปุ่นในวันที่ 16 ธันวาคม ค.ศ. 2000 (พ.ศ. 2543) ผลิตโดยบริษัท โตโฮ

## เรื่องย่อ

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์ก็อตซิลลา
หมวดหมู่:ภาพยนตร์ญี่ปุ่นที่ออกฉายในปี พ.ศ. 2543
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ไคจู
หมวดหมู่:ภาพยนตร์สัตว์ประหลาดยักษ์
หมวดหมู่:ภาพยนตร์ภาคต่อ
หมวดหมู่:ภาพยนตร์เกี่ยวกับแมลง
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์ที่มีฉากในโอซากะ
หมวดหมู่:ภาพยนตร์ที่มีฉากในจังหวัดอิบารากิ
หมวดหมู่:ภาพยนตร์ที่มีฉากในจังหวัดยามานาชิ
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์สัตว์ประหลาด
หมวดหมู่:ภาพยนตร์ญี่ปุ่น
หมวดหมู่:ภาพยนตร์โดยโตโฮ
หมวดหมู่:ภาพยนตร์ญี่ปุ่นในคริสต์ทศวรรษ 2000
อันดับขิง

**อันดับขิง** หรือ **Zingiberales** เป็นอันดับของพืชมีดอก เป็นอันดับที่มีสมาชิกเป็นพืชที่รู้จักกันดีหลายชนิด เช่น ขิง ข่า ขมิ้น กระวาน กล้วย สาคู เฮลิโคเนีย 
## การจัดจำแนก
ในระบบ Cronquist จัดให้อันดับนี้มีสมาชิก 8 วงศ์ อยู่ในชั้นย่อย Zingiberidae ในชั้น Liliopsida ซึ่งเป็นชั้นของพืชใบเลี้ยงเดี่ยว ระบบ APG III จัดให้อันดับนี้อยู่ในเคลด คอมเมลินิด ในกลุ่มพืชใบเลี้ยงเดี่ยว: 
* **อันดับ Zingiberales**
*: วงศ์ Cannaceae เช่น พุทธรักษา 
*: วงศ์  Costaceae เช่น เอื้องหมายนา 
*: วงศ์  Heliconiaceae เช่น Heliconias 
*: วงศ์  Lowiaceae เช่น Orchidantha 
*: วงศ์  Marantaceae สาคู (ไม้ล้มลุก) 
*: วงศ์  Musaceae เช่น กล้วย กล้วยผา 
*: วงศ์  Strelitziaceae เช่น กล้วยพัด
*: วงศ์  Zingiberaceae เช่น ขิง ขมิ้น กระวาน
## แหล่งข้อมูลอื่น

* NCBI
กุสตาวู ลีมา

**นีวัลดู บาติสตา ลีมา** () หรือชื่อที่ใช้ในการแสดงว่า **กุสตาวู ลีมา** () เกิดเมื่อวันที่ 3 กันยายน พ.ศ. 2532 เป็นนักร้อง นักแต่งเพลง และนักดนตรีชาวบราซิล มีผลงานเพลงที่รู้จักในประเทศอย่างเพลง  และ  ต่อมามีเพลงที่รู้จักในระดับนานาชาติอย่างเพลง 

## ชีวิตในวัยเด็ก
กุสตาวูเป็นลูกชายของอัลซีนูและเซบัสเชียนา ลีมา แม้ว่าเขาจะเกิดในรัฐมีนัสเชไรส์ แต่ก็เติบโตขึ้นมาในเมืองโกยาเนียของรัฐโกยาส ในปี ค.ศ. 1998 ขณะที่เขามีอายุเพียง 9 ปี เขาได้เข้าร่วมเป็นนักร้องในคณะนักร้องประสานเสียงและได้รับความสนใจจากการร้องเพลง "แออูอาโมร์" () ซึ่งประพันธ์โดยเซแซ จี กามาร์กู กับลูเซียนู () กุสตาวูกล่าวว่าความบันดาลใจหลักของเขามาจากศิลปินอย่างฌีนูอีแฌนู (), ชีเตาซิญญูอีโชโรรอ (), บรูนูอีมาโรนี () และเซแซ จี กามาร์กู

## อาชีพทางดนตรี
ใน ค.ศ. 2010 เขาทำสัญญากับค่ายซงลีวรี (Som Livre) และวางจำหน่ายอัลบั้ม "อิงเวงโตร์ดุสอาโมริส" () ในรูปแบบซีดีและดีวีดีโดยมียอดขาย 15,000 แผ่น เพลงที่มีชื่อเดียวกับชื่ออัลบั้มนี้มีวงดูโอฌอร์ฌีอีมาเตวส์ () มาร่วมร้องด้วย และสามารถขึ้นสูงถึงอันดับที่ 24 ในการจัดอันดับความนิยมของบิลล์บอร์ดบราซิล จากความสำเร็จในจุดเริ่มต้นนี้ เขาได้ปล่อยซิงเกิล "โกร์จีโอรู" () ออกมา ซึ่งก็ขึ้นสูงถึงอันดับที่ 21 ในบราซิล

ใน ค.ศ. 2011 กุสตาวูวางจำหน่ายซีดีและดีวีดีของอัลบั้ม "กุสตาวูลีมาอีโวเซ" () ซึ่งเป็นบันทึกการแสดงสดที่เมืองปาตุสจีมีนัสเมื่อวันที่ 3 มิถุนายน ค.ศ. 2011 ในช่วงเทศกาลดนตรีเฟนามิลยูซึ่งมีผู้ชมประมาณ 6,000,000 คน อัลบั้มนี้ได้รับความนิยมอย่างสูง โดยขึ้นสู่อันดับที่ 7 และได้รับการรับรองแผ่นเสียงทองคำขาว (มียอดจำหน่ายเกินหนึ่งล้านแผ่น)

## แหล่งข้อมูลอื่น
*เว็บไซต์ทางการ

หมวดหมู่:นักดนตรีชาวบราซิล
หมวดหมู่:นักร้องบราซิล
หมวดหมู่:บุคคลจากรัฐมีนัชเจไรช์
หมวดหมู่:บุคคลจากโกยาเนีย
ปลาลิ้นแมว

**ปลาลิ้นแมว** หรือ **ปลาชะโอนหิน** ปลาน้ำจืดชนิดหนึ่ง มีชื่อวิทยาศาสตร์ว่า  *Silurichthys schneideri*   ในอันดับปลาหนัง (Siluriformes) อยู่ในวงศ์ปลาเนื้ออ่อน (Siluridae) มีลำตัวแบนข้างและเรียวยาว ตามีขนาดเล็กมาก หัวและปากเล็ก ปากล่างสั้นกว่า มีหนวด 2 คู่ ลำตัวสีน้ำตาลแดงหรือน้ำตาลอมม่วง ลำตัวและครีบมีลายประหรือลายหินอ่อน ครีบหลังอันเล็กมี 2-3 ก้าน ครีบหางและครีบก้นต่อเนื่องกัน ปลายครีบหางด้านบนยาวเรียว มีขนาดประมาณ 15 เซนติเมตร การแยกเพศยังไม่สามารถทำได้ชัดเจน จะสังเกตได้เฉพาะฤดูผสมพันธุ์ คือ ปลาเพศผู้จะมีส่วนของลำตัวยาวและขนาดใหญ่กว่าเพศเมีย ส่วนเพศจะสังเกตได้จากบริเวณส่วนท้องจะบวมเป่งและผนังท้องจะบางและนิ่มกว่าเพศผู้

พฤติกรรมมักซ่อนตัวอยู่ใต้วัสดุลอยน้ำเช่น ใบไม้ร่วง หากินในเวลากลางคืน โดยอาหารได้แก่ แมลง และสัตว์น้ำขนาดเล็ก พบอาศัยอยู่ในลำธารน้ำตกในป่า เช่น น้ำตกลำนารายณ์ และน้ำตกกระทิง  จังหวัดจันทบุรี, น้ำตกลานสกา จังหวัดนครศรีธรรมราช, อุทยานแห่งชาติปางสีดา เป็นต้น 

ในปี พ.ศ. 2547 ศูนย์วิจัยและพัฒนาประมงน้ำจืดสระแก้วได้ออกสำรวจปลาลิ้นแมวอย่างจริงจังที่อุยานแห่งชาติปางสีดา พบว่ามีอาศัยอยู่ที่กิโลเมตรที่ 23 บริเวณห้วยน้ำเย็น ซึ่งอยู่ในเขตป่าลึกที่มีลักษณะเป็นป่าดิบชื้นและมีความสูงจากระดับน้ำทะเล 200-300 เมตร  และได้มีการนำมาศึกษาและทำการเพาะขยายพันธุ์จนประสบความสำเร็จโดยการผสมเทียม

## อ้างอิง

## แหล่งข้อมูลอื่น
* รูปและข้อมูลปลาชะโอนหิน

หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:สกุลปลาชะโอนหิน
หมวดหมู่:ปลาตู้
หมวดหมู่:ปลาน้ำตกและลำธาร
ทือบิงเงิน

**ทือบิงเงิน** ( , ) เป็นเมืองมหาวิทยาลัย ทางตอนกลางของรัฐบาเดิน-เวือร์ทเทิมแบร์ค, ประเทศเยอรมนี ตั้งอยู่ทางใต้ของเมืองหลวงของรัฐ เมืองชตุทการ์ท  ตั้งอยู่บนฝั่งแม่น้ำเนคคาร์และแม่น้ำอัมเมอร์จากข้อมูลประชากรในปี ค.ศ. 2014 ราว 1 ใน 3 ของประชากรที่อาศัยอยู่ในเมืองเป็นนักศึกษา

## ประชากร

¹ census result

## อ้างอิง
;Notes

## แหล่งข้อมูลอื่น

หมวดหมู่:เมืองในประเทศเยอรมนี
หมวดหมู่:เมืองมหาวิทยาลัย
ถนนบรรทัดทอง

**ถนนบรรทัดทอง** () เป็นถนนสายหนึ่งในกรุงเทพมหานคร ในพื้นที่ 2 เขตคือ เขตปทุมวันและเขตราชเทวี

## ลักษณะทางกายภาพ
ถนนบรรทัดทองมีจุดเริ่มต้นตั้งแต่แยกสะพานเหลืองตัดกับถนนพระรามที่ 4 เป็นเส้นแบ่งเขตการปกครองระหว่างแขวงรองเมืองกับแขวงวังใหม่ในเขตปทุมวันจนถึงคลองแสนแสบ และไปสิ้นสุดที่แยกเพชรพระราม ตัดกับถนนเพชรบุรี เป็นถนนที่ตัดผ่านสนามกีฬาแห่งชาติ หรือที่นิยมเรียกกันว่า สนามศุภชลาศัย จึงทำให้มีร้านจำหน่ายอุปกรณ์กีฬาและชุดกีฬาจำนวนมากบริเวณนั้นด้วย โดยทั้งนี้ถนนบรรทัดทองทองมิใช่ถนนประทัดทอง หรือ ถนนพระรามที่ 6 ในปัจจุบัน

## ประวัติ
### ระยะแรก
สันนิษฐานว่า ถนนบรรทัดทอง เป็นเส้นเดียวกับถนนพระรามที่ 6 ที่แต่เดิมชื่อ ถนนประทัดทอง แต่ว่าการปรับปรุงถนนในเวลาต่อมา ทำให้ถนนทั้งสองสายไม่ต่อเนื่องกัน

พ.ศ. 2482 จุฬาลงกรณ์มหาวิทยาลัยได้รับกรรมสิทธิ์ที่ดินพระราชทานโดยสมบูรณ์ พื้นที่บริเวณที่เรียกว่าสวนหลวง ส่วนใหญ่เป็นสลัม สวนผัก และสวนมะลิ 
### ช่วงพัฒนา
จน พ.ศ. 2504 จุฬาทำสัญญาปรับปรุงที่ดินกับบริษัทวังใหม่ จำกัด เป็นการบริหารจัดการที่ดินในเขตพาณิชย์แห่งแรกของมหาวิทยาลัย

ในช่วง พ.ศ. 2513 จุฬาพัฒนาพื้นที่โดยปลูกสร้างตึกแถวสูง 3–4 ชั้น มีผู้ค้าทั้งขนาดเล็กและใหญ่เข้ามาจำหน่ายอะไหล่รถยนต์ โดยเรียกบริเวณนั้นว่า *เซียงกง* โดยระหว่าง พ.ศ. 2538–2557 ร้านค้าบางส่วนในย่านเซียงกงสวนหลวงได้เริ่มทยอยย้ายออกไปเปิดในย่านปริมณฑลรอบ ๆ กรุงเทพมหานคร ขณะที่มหาวิทยาลัยมีนโยบายที่จะพัฒนาบริเวณนี้ให้เป็นที่พักอาศัยเพื่อเป็นเขตกันชน

พ.ศ. 2527 พัฒนาที่ดินตลาดกลางไข่เดิม บริเวณถนนบรรทัดทองเป็นอาคารสำนักงานและอาคารพาณิชย์ ในชื่อ อาคารมั่นคงเคหะการ

พ.ศ. 2555 ก่อสร้างอุทยาน 100 ปี จุฬาลงกรณ์มหาวิทยาลัย อุทยานเปิดทำการในวันที่ 26 มีนาคม พ.ศ. 2560

### ถนนสายอาหาร
thumb|ร้านเจ๊วรรณ พ.ศ. 2562
บริเวณซอยจุฬาฯ 10 และ 12 ติดกับกรีฑาสถานแห่งชาติ คือแหล่งรวมเสื้อผ้าและอุปกรณ์กีฬา จากนั้นมีโครงการสเตเดียม วัน (Stadium One) เปิดให้บริการต้นปี พ.ศ. 2560 ซึ่งในระยะ 2 เดือนแรกวางโครงการเป็นจุดนัดพบด้านกีฬา แต่กิจกรรมดังกล่าวก็ได้ลดลง ไม่ประสบความสำเร็จเท่าที่ควร ผู้รับสัมปทานจึงต้องหาร้านอาหารดังเข้ามาทดแทน

จุฬามีการพัฒนาในโครงการที่ชื่อ Samyan Smart City ย่านถนนบรรทัดทองที่อยู่ในขอบข่ายการพัฒนา ค่อย ๆ ได้รับการพัฒนาพื้นที่สำคัญ ๆ ผนวกกับมีโครงการสเตเดียม วัน จึงมีแนวคิดที่จะพัฒนาร้านอาหารในบริเวณนี้ จนร้านเหล่านี้ประสบความสำเร็จจึงเป็นแหล่งดึงดูดนักลงทุนธุรกิจร้านอาหารให้มายังบรรทัดทองในเวลาต่อมา ซึ่งส่วนหนึ่งก็เป็นผลมาจากผู้ทรงอิทธิพล ตัวอย่างเช่น ลิซ่าที่มาที่ร้านน้ำเต้าหู้เจ้วรรณ จนเกิดการดีดตัวของกระแสความในโลกสังคมออนไลน์

## รายชื่อทางแยก

## สถานที่สำคัญ
### สนามกีฬา
*สนามกีฬาแห่งชาติ (สนามศุภชลาศัย)

### สถานศึกษา
* โรงเรียนประเสริฐธรรมวิทยา
* โรงเรียนสีตบุดรบำรุง (ช่วงตัดถนนจรัสเมือง - จุฬาลงกรณ์ ซอย 16)
* โรงเรียนจารุณีวิทย์
* โรงเรียนกิ่งเพชร

### สวนสาธารณะ
* อุทยาน 100 ปี จุฬาลงกรณ์มหาวิทยาลัย

### ห้างสรรพสินค้า
* โลตัส สาขาพระราม 1
* สเตเดียม วัน

## อ้างอิง

## แหล่งข้อมูลอื่น
*

บรรทัดทอง
บรรทัดทอง
บรรทัดทอง
มะเร็งรังไข่

**มะเร็งรังไข่** () คือมะเร็งที่เกิดกับรังไข่ ในระยะแรกส่วนใหญ่จะมีอาการน้อยมากหรือไม่มี ถ้ามีมักเป็นอาการที่ไม่ชัดเจน เช่น ท้องอืด ปวดท้องน้อย กินอาหารลำบาก ปัสสาวะบ่อย อาการเหล่านี้มักสับสนกับโรคหรือภาวะอื่นได้ง่าย ตำแหน่งที่มะเร็งมักแพร่กระจายไปได้แก่เยื่อบุช่องท้อง ลำไส้ กระเพาะปัสสาวะ ต่อมน้ำเหลือง ปอด และตับ

สตรีที่มีการตกไข่มากครั้งตลอดวัยเจริญพันธุ์มีความเสี่ยงต่อการเป็นมะเร็งรังไข่สูงกว่า สาเหตุของความเสี่ยงในกรณีนี้เช่น ไม่มีบุตร มีประจำเดือนตั้งแต่อายุน้อย หรือประจำเดือนหมดช้า ความเสี่ยงอื่นเช่นการจำเป็นต้องได้รับการรักษาด้วยฮอร์โมนหลังหมดประจำเดือน การใช้ยากระตุ้นการเจริญพันธุ์ และความอ้วน ปัจจัยที่ช่วยลดความเสี่ยงเช่น การใช้ยาคุมกำเนิดแบบฮอร์โมน การทำหมัน และการให้นมบุตร ผู้ป่วยประมาณ 10% มีความสัมพันธ์กับความเสี่ยงจากพันธุกรรม โดยสตรีที่มีการกลายพันธุ์ที่ยีน *[[BRCA1]]* หรือ *[[BRCA2]]* มีความเสี่ยงประมาณ 50% ที่จะเกิดโรค มะเร็งรังไข่ชนิดที่พบบ่อยที่สุดคือมะเร็งเยื่อบุ คิดเป็น 95% ของมะเร็งรังไข่ทั้งหมด มะเร็งรังไข่ชนิดเยื่อบุแบ่งออกได้อีกเป็นห้าชนิดย่อยหลักๆ โดยชนิดที่พบบ่อยที่สุดคือชนิดน้ำใสความรุนแรงสูง เชื่อว่าเนื้องอกเหล่านี้เจริญมาจากเซลล์ที่ปกคลุมผิวของรังไข่ แต่บางประเภทก็อาจเจริญมาจากท่อนำไข่ มะเร็งรังไข่ชนิดอื่นๆ ที่พบ่อยรองลงมาเช่นเนื้องอกของเซลล์สืบพันธุ์ต้นกำเนิดและเนื้องอกของเซลล์โครงสร้างต่อมเพศ เป็นต้น การวินิจฉัยมะเร็งรังไข่ยืนยันได้โดยการตรวจชิ้นเนื้อ ซึ่งส่วนใหญ่ได้จากการผ่าตัดเอาชิ้นเนื้อออก

## อ้างอิง

หมวดหมู่:มะเร็งรังไข่
หมวดหมู่:มะเร็งนรีเวช
เซนจูรีมีเดียเรเคิดส์

**เซนจูรีมีเดียเรเคิดส์** () เป็นค่ายเพลงอิสระซึ่งเปิดทำการในสหรัฐอเมริกา เยอรมนี และออสเตรเลีย

## เบื้องหลัง
เซนจูรีมีเดีย ก่อตั้งโดย Robert Kampf และ Oliver Wilthöft ในดอร์ทมุนท์ ,ประเทศเยอรมนี ในปี ค.ศ. 1988 และได้หายไปในการจะเปิดตัวอาชีพของวง เช่น Architects, Diecast, Divine Heresy, Eyehategod, God Forbid, Iced Earth, In This Moment, Lacuna Coil, Moonspell, Nevermore, Shadows Fall, Suicide Silence, Warbringer, และ Winds of Plague ค่ายเพลงมีความเชี่ยวชาญในสไตล์ที่แตกต่างของเฮฟวีเมทัล จำนวนของศิลปินที่อยู่ในรายการได้รับอนุญาตให้ เซนจูรีมีเดียสำหรับตลาดอเมริกันจากค่ายส่วนใหญ่ในยุโรป

## อ้างอิง

## แหล่งข้อมูลอื่น
* 
* Century Media Records at YouTube
* Abacus Recordings website

หมวดหมู่:ค่ายเพลงอิสระอเมริกัน
หมวดหมู่:ค่ายเพลงแนวเฮฟวีเมทัล
หมวดหมู่:ค่ายเพลงแนวร็อก
หมวดหมู่:ค่ายเพลงแนวแบล็กเมทัล
หมวดหมู่:ค่ายเพลงแนวเดทเมทัล
โคเอนไซม์คิว10

**โคเอนไซม์คิว<sub>10</sub>** () หรือ**ยูบิควิโนน** () **ยูบิเดคาริโนน** () **โคเอ็นไซม์คิว** บางครั้งย่อเป็น**โคคิวเท็น** (CoQ10) **โคคิว** หรือ**คิวเท็น** คือ 1-4 เบนโซควิโนน โดยคิวหมายถึงหมู่เคมีควิโนน และ 10 หมายถึง จำนวนหน่วยย่อยเคมีไอโซพรีนิลในหาง

โคเอนไซม์คิว10 เป็นสารคล้ายวิตามิน ละลายในไขมัน พบในไมโทคอนเดรียเป็นหลักของเซลล์ยูคาริโอตส่วนใหญ่ มันเป็นองค์ประกอบของลูกโซ่ของการขนส่งอิเล็กตรอน และมีส่วนในการหายใจระดับเซลล์แบบใช้ออกซิเจน ซึ่งสร้างพลังงานในรูปเอทีพี พลังงาน 95% ของร่างกายมนุษย์ผลิตด้วยวิธีนี้ ฉะนั้น อวัยวะที่ต้องการพลังงานสูงสุด เช่น หัวใจ ตับและไต จึงมีความเข้มข้นของโคเอนไซม์คิว10 สูงสุด โคคิวเท็นมีสามสถานะรีด็อกซ์ คือ ออกซิไดซ์สมบูรณ์ (ยูบิควิโนน) กึ่งควิโนน (ยูบิเซมิควิโนน) และรีดิวซ์สมบูรณ์ (ยูบิควินอล) ขีดความสามารถของโมเลกุลนี้ในการมีอยู่ในรูปออกซิไดซ์สมบูรณ์และรีดิวซ์สมบูรณ์ทำให้มันทำหน้าที่ในลูกโซ่ของการขนส่งอิเล็กตรอน และเป็นสารต้านอนุมูลอิสระตามลำดับ

## อ้างอิง

หมวดหมู่:การหายใจระดับเซลล์
หมวดหมู่:ไกลโคไลซิส
หมวดหมู่:สารต้านอนุมูลอิสระ
หมวดหมู่:โคเอนไซม์
หมวดหมู่:เบนโซควิโนน
หมวดหมู่:ฟีนอลอีเทอร์
วงศ์ปลาปิรันยา

**วงศ์ปลาปิรันยา** เป็นวงศ์ของปลากระดูกแข็งน้ำจืดวงศ์หนึ่ง ใช้ชื่อวงศ์ว่า Serrasalmidae (มีความหมายว่า "วงศ์ปลาแซลมอนที่มีฟันเลื่อย") ในอันดับปลาคาราซิน (Characiformes) พบทั้งหมดในปัจจุบัน 16 สกุล (ดูในตาราง) 101 สปีชีส์

ปลาในวงศ์นี้มีชื่อเรียกโดยรวม ๆ กัน เช่น ปลาปิรันยา, ปลาเปคู หรือปลาคู้ และปลาซิลเวอร์ดอลลาร์ เดิมทีเคยเป็นวงศ์ย่อยของวงศ์ปลาคาราซิน (Characidae) ใช้ชื่อว่า Serrasalminae (ในปัจจุบันบางข้อมูลหรือข้อมูลเก่ายังใช้ชื่อเดิมอยู่)

## ลักษณะ
ปลาในวงศ์นี้มีรูปร่างแบนข้างมาก มีครีบไขมัน จัดเป็นปลาขนาดปานกลางไปจนถึงขนาดใหญ่สุดประมาณ 1 เมตร (3.3 ฟุต) มีครีบท้องแหลมยาว ครีบหลังยาวมีก้านครีบมากกว่า 16 ก้าน ส่วนจะมีกระดูกสันหลังก่อนถึงครีบหลัง ครีบหลังโผล่พ้นออกมาจากกระดูกซูปรานูรัล ยกเว้นบางสกุล คือ  *[[Colossoma]]*, *[[Piaractus]]*, และ *[[Mylossoma]]*

ส่วนใหญ่มีจำนวนโครโมโซมประมาณ 60 อยู่ในช่วงตั้งแต่ 54-62 ในสกุล *[[Metynnis]]* มี 62 โครโมโซม เช่นเดียวกับสกุล  *[[Catoprion]]*, *[[Pygopristis]]* และชนิด *[[Pristobrycon striolatus]]*

อีกประการคือ เป็นปลาที่มีชุดฟันที่แข็งแรง แหลมคม ใช้สำหรับการกินอาหาร แต่มีลักษณะต่างออกไปตามแต่ละสกุล 

## การกระจายพันธุ์
ทั้งหมดเป็นปลาน้ำจืด พบกระจายพันธุ์เฉพาะทวีปอเมริกาใต้ พบได้ตั้งแต่ 10° ละติจูดเหนือ ไปจนถึงประมาณ 35° ละติจูดใต้

## นิเวศวิทยา
เป็นปลาที่อาศัยอยู่รวมกันเป็นฝูง กินอาหารแตกต่างกันไปตามแต่ละสกุล หรือชนิด ซึ่งทั้งหมดสามารถกินได้ทั้งพืช หรือสัตว์ รวมถึงลูกไม้ หรือผลไม้ที่ร่วงลงน้ำด้วย ในหลายชนิดเป็นปลานักล่าที่ดุเดือด ขึ้นชื่อในการล่าสัตว์อื่นกินเป็นอาหาร 

## ฟอสซิล
ปลาในวงศ์นี้ ส่วนใหญ่พบเป็นฟอสซิลตั้งแต่ยุคไมโอซีน แม้ว่าบางหลักฐานที่ระบุไม่ได้ได้รับการพิจารณาว่าปรากฏในยุคพาลิโอซีนและมีอีก 2 ชิ้น ที่มีรายงานว่าปรากฏในยุคต้นของยุคปลายครีเตเชียส ในสกุล *Colossoma* ซึ่งเป็นปลากินพืช พบได้ในยุคไมโอซีน โดยส่วนใหญ่หลักฐานทางฟอสซิลของปลาวงศ์นี้จะพบในช่วงยุคกลางไมโอซีน ยกเว้นปลาปิรันยาบางสกุล ได้แก่ *[[Pygocentrus]]*, *[[Pristobrycon]]* และ  *[[Serrasalmus]]*

สกุลที่สูญพันธุ์ไปแล้ว คือ *[[Megapiranha]]* เชื่อว่ามีความยาวถึง 70 เซนติเมตร น้ำหนักกว่า 10 กิโลกรัม สูญพันธุ์ไปในตอนปลายของยุคไมโอซีน

## ความสัมพันธ์กับมนุษย์
เป็นปลาที่มนุษย์รู้จักกันเป็นอย่างดี ใช้ประโยชน์ทั้งการบริโภคในท้องถิ่น รวมถึงเลี้ยงกันเป็นปลาเศรษฐกิจในบางสกุล บางชนิดในหลายประเทศ เช่น จีน, บราซิล, ไต้หวัน, ไทย จนกลายมาเป็นชนิดพันธุ์ต่างถิ่นในบางพื้นที่ และยังตกกันเป็นเกมกีฬา ตลอดจนเลี้ยงเป็นปลาสวยงามด้วย

## อ้างอิง

หมวดหมู่:อันดับปลาคาราซิน
หมวดหมู่:ปลาทวีปอเมริกาใต้
สโมสรวอลเลย์บอลเกษตรศาสตร์

**สโมสรวอลเลย์บอลเกษตรศาสตร์** เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2556 ปัจจุบันลงแข่งขันในไทยแลนด์ลีก 

## เกียรติประวัติและผลงาน
### การแข่งขันในประเทศ
;**[[วอลเลย์บอลไทยเดนมาร์คซูเปอร์ลีก]]**
* ไฟล์:Med 3.png **อันดับที่ 3** (1): 2014

## ผลการแข่งขันลีก

## รายชื่อผู้เล่นปัจจุบัน
### รายชื่อผู้เล่นฤดูกาล 2022-23
*ข้อมูล ณ เดือนพฤศจิกายน พ.ศ. 2565*

### รายชื่อผู้เล่นฤดูกาลก่อนหน้า

## อดีตผู้เล่น

;
* กฤษดา สมคะเน
* ปิยะรัฐ ตุ้นทัพไทย
* สมพร วรรณประภา
* ปิยะราช สุขปื้อ
* โชติวัฒน์ ติ้วสุวรรณ
* วัฒนชัย ปานขุนรักษ์

## ผู้สนับสนุนสโมสร
* มหาวิทยาลัยเกษตรศาสตร์

## อ้างอิง

## แหล่งข้อมูลอื่น
* 

เกษตรศาสตร์
หมวดหมู่:มหาวิทยาลัยเกษตรศาสตร์
ปลาคู้แดง (สกุล)

**ปลาคู้แดง** () เป็นสกุลของปลาน้ำจืดในสกุล *Piaractus* (/พิ-อา-แร็ค-ตัส/) ในวงศ์ย่อยปลาปิรันยา (Serrasalminae) ในวงศ์ Characidae

จำแนกได้ 2 ชนิด เป็นปลากินพืชทั้งคู่ พบกระจายพันธุ์ได้ในทวีปอเมริกาใต้ มีการเลี้ยงเป็นปลาเศรษฐกิจในประเทศต่าง ๆ ทั้งคู่

## การจำแนก
* *[[Piaractus brachypomus]]*  (Cuvier, 1818)  (ปลาคู้แดง)
* *[[Piaractus mesopotamicus]]*  (Holmberg, 1887)  (ปลาคู้เกล็ดเล็ก) 

## อ้างอิง

## แหล่งข้อมูลอื่น

หมวดหมู่:วงศ์ปลาปิรันยา
อัน ชิน-แอ

**อัน ชิน-แอ** (; ; 18 ธันวาคม ค.ศ. 1990 – ) หรือที่รู้จักในชื่อ **ชารอน แอ** เป็นนักกีฬากอล์ฟหญิงชาวเกาหลีใต้ ผู้เข้าแข่งขันรายการเคแอลพีจีเอ

เธอได้รับการกล่าวถึงในฐานะผู้มีความงาม และมีผลงานการแข่งขันที่โดดเด่น นอกจากนี้ ยังมีกระแสข้อมูลว่าเธอกำลังคบหาดูใจกับพัก ยูชอน ซึ่งเป็นนักร้องผู้เป็นสมาชิกของกลุ่มเจวายเจ แต่ทางต้นสังกัดของยูชอนได้ออกมาโต้แย้งถึงกรณีดังกล่าวว่าไม่เป็นความจริง

## ประวัติ
อัน ชิน-แอ เป็นชาวเกาหลีใต้โดยสายเลือด แต่ได้ย้ายไปใช้ชีวิตอยู่ที่ประเทศนิวซีแลนด์ตั้งแต่อายุ 9 ปีพร้อมกับครอบครัว ทำให้เธอได้มีโอกาสฝึกกอล์ฟเป็นครั้งแรก โดยได้เป็นนักกีฬาสมัครเล่นทีมชาตินิวซีแลนด์ผู้ซึ่งเข้าแข่งขันในหลายรายการ รวมถึงการแข่งขันที่มีชื่อเสียงของเอเชียอย่าง ศึกกอล์ฟควีนสิริกิติ์คัพ

## รางวัลที่ได้รับ
* ค.ศ. 2011 รางวัลโคเรียเบสต์เครสเซอร์สวอน ครั้งที่ 27 สาขากีฬา

## ดูเพิ่ม
* มาโกโตะ ทาเกมูระ
* ชิซาโตะ ทาเกมูระ
* บุษบากร สุขพันธ์

## อ้างอิง

## แหล่งข้อมูลอื่น
* 

หมวดหมู่:นักกอล์ฟหญิงชาวเกาหลีใต้
มะเร็งผิวหนัง

**มะเร็งผิวหนัง** () ได้รับการตั้งชื่อตามชนิดของเซลล์ผิวหนังตามที่ได้เกิดขึ้น มะเร็งผิวหนังชนิดเบซาลเซลล์เกิดจากเซลล์ชั้นฐานของหนังกำพร้า และเป็นโรคมะเร็งผิวหนังที่พบมากที่สุดแต่เป็นอันตรายน้อย ส่วนมะเร็งผิวหนังสะแควมัสเซลล์คาร์ซิโนมาเกิดขึ้นในผิวหนังชั้นกลาง และพบได้น้อยกว่าโดยทั่วไป แต่มีแนวโน้มที่จะแพร่กระจาย  และหากไม่ได้รับการรักษา ก็อาจเป็นอันตรายถึงแก่ชีวิต

สำหรับชนิดเมลาโนมา ที่เกิดจากเซลล์สร้างเม็ดสี (เมลาโนไซต์) เป็นชนิดที่พบได้น้อยที่สุด แต่เป็นอันตรายมากที่สุด ซึ่งส่วนใหญ่มีแนวโน้มที่จะแพร่กระจาย และหากไม่ได้รับการรักษา ก็อาจเป็นอันตรายถึงแก่ชีวิต

โดยส่วนใหญ่แล้วสาเหตุมักมาจากการถูกรังสียูวีมากเกินไปจากดวงอาทิตย์หรือเตียงอาบแดด ซึ่งการรักษาโดยทั่วไปจะใช้การผ่าตัด

เมลาโนมาจัดเป็นหนึ่งในโรคมะเร็งที่มีอัตราการรอดสูงสุด โดยมีกว่า 75 เปอร์เซ็นต์ของคนที่ได้รอดชีวิตยืนยาวกว่า 10 ปีในสหราชอาณาจักรระหว่างปี ค.ศ. 2005–2007  ทั้งนี้ ในสหราชอาณาจักรในปี ค.ศ. 2010 ผู้คนจำนวน 12,818 รายได้รับการวินิจฉัยว่าเป็นโรคมะเร็งผิวหนังชนิดเมลาโนมา และประมาณ 100,000 คนได้รับการวินิจฉัยว่าเป็นโรคมะเร็งผิวหนังชนิดไม่ใช่เมลาโนมา โดยมีผู้เสียชีวิตจากโรคมะเร็งผิวหนัง 2,746 ราย จากชนิดเมลาโนมา 2,203 ราย และจากโรคมะเร็งผิวหนังชนิดไม่ใช่เมลาโนมา 546 ราย ส่วนในสหรัฐอเมริกาในปี ค.ศ. 2008 ผู้คนจำนวน 59,695 รายได้รับการวินิจฉัยว่าเป็นโรคมะเร็งผิวหนังชนิดเมลาโนมา และมี 8,623 รายเสียชีวิตจากสาเหตุดังกล่าว

## การจำแนกประเภท
มีสามประเภทหลักของโรคมะเร็งผิวหนัง: มะเร็งผิวหนังชนิดเบซาลเซลล์ (บีซีซี), มะเร็งผิวหนังสะแควมัสเซลล์คาร์ซิโนมา (เอสซีซี) และเมลาโนมา

## การป้องกัน
สารกันแดดที่มีประสิทธิภาพได้รับการแนะนำใช้ป้องกันเมลาโนมา และสะแควมัสเซลล์คาร์ซิโนมา ในขณะที่มีหลักฐานเพียงเล็กน้อยที่จะใช้ป้องกันมะเร็งผิวหนังชนิดเบซาลเซลล์ได้อย่างมีประสิทธิภาพ

ส่วนคำแนะนำอื่นที่จะลดอัตราการเกิดโรคมะเร็งผิวหนัง ประกอบด้วย หลีกเลี่ยงการถูกแดดมากเกินไป, การสวมใส่เสื้อ, แว่นกันแดด และหมวกป้องกัน ตลอดจนพยายามที่จะหลีกเลี่ยงการถูกแสงอาทิตย์ของช่วงเวลาแดดส่องสูงสุด นอกจากนี้ หน่วยบริการป้องกันเฉพาะกิจแห่งสหรัฐอเมริกายังได้แนะนำว่าผู้ที่มีอายุระหว่าง 9 ปีและ 25 ปีให้หลีกเลี่ยงรังสีอัลตราไวโอเลตด้วยเช่นกัน

ความเสี่ยงของการเป็นมะเร็งผิวหนังสามารถลดจำนวนลงได้ด้วยการ: ลดการทำให้ผิวไหม้ในที่ร่ม และการถูกแสงแดดตอนกลางวัน รวมถึงการเพิ่มการใช้สารกันแดด และหลีกเลี่ยงการใช้ผลิตภัณฑ์ยาสูบ

ในประเด็นนี้ ยังมีหลักฐานไม่เพียงพอสำหรับการสู้กับโรคมะเร็งผิวหนัง ซึ่งอาหารเสริมวิตามิน และสารต้านอนุมูลอิสระยังไม่ได้รับการพบว่ามีผลในการป้องกัน ส่วนหลักฐานจากการรับประทานอาหารนั้นยังไม่เป็นที่แน่ชัด

## อ้างอิง

## แหล่งข้อมูลอื่น

* 
* Skin cancer procedures: text, images and videos 

หมวดหมู่:เนื้องอกผิวหนัง
No true Scotsman

**No true Scotsman** (แปลว่า  ไม่มีชาวสกอตแท้) เป็นเหตุผลวิบัติอรูปนัย  (informal fallacy คือไม่ใช่วิบัติตามวิธีทางตรรกศาสตร์) เป็นวิธีการ "เฉพาะกิจ" ที่ทำให้สิ่งที่ตนกล่าวยืนยันไม่เป็นเท็จ คือ เมื่อมีการแสดงให้เจ้าของคำเห็นตัวอย่างที่ไม่ตรงกับคำกล่าวของตน  (เช่นคำของเจ้าของว่า "ไม่มีชาวสกอตที่ไหนทำแบบนี้หรอก ") แทนที่จะปฏิเสธว่าตัวอย่างนั้นไม่เป็นจริง หรือยอมว่าคำกล่าวของตนนั้นอาจไม่เป็นจริง เจ้าของก็จะเปลี่ยนคำกล่าวเพื่อยกเว้นกรณีนั้นหรือกรณีต่าง ๆ ที่คล้ายกับกรณีนั้นเป็นพิเศษโดยใช้วาทศิลป์ โดยไม่ได้อ้างอิงหลักการอะไร ๆ เลย (เช่นแก้ว่า "ไม่มีชาวสกอต *แท้* ที่ไหนทำแบบนี้หรอก ") 
วิธีการนี้ยังเป็นเทคนิคที่สามารถใช้ตั้งข้อแม้ต่าง ๆ ที่ไม่จำเป็นอีกด้วย

## ตัวอย่าง
ตัวอย่างง่าย ๆ ของเหตุผลวิบัตินี้ก็คือ
:นาย ก: "ไม่มีชาวสกอตที่ไหนใส่น้ำตาลในข้าวต้มของตนหรอก"
:นาย ข: "ผมก็เป็นคนสกอตเหมือนกัน และผมก็ใส่น้ำตาลในข้าวต้มของผมด้วย"
:นาย ก: "เออ... ไม่มีชาวสกอต *แท้* ที่ไหนใส่น้ำตาลในข้าวต้มของตนหรอก"

ตัวอย่างที่ยกมาเกี่ยวกับการเมืองก็คือคำที่อ้างว่า  "ไม่มีประเทศประชาธิปไตยที่ไหนที่จะเริ่มสงครามหรอก" แล้วแยกแยะระหว่างประชาธิปไตยที่ "สมบูรณ์" หรือ "แท้" ซึ่งไม่เริ่มสงครามกับประชาธิปไตย "ใหม่" ซึ่งอาจจะทำการเริ่มสงคราม

## กำเนิดของคำ
การใช้คำนี้เริ่มโดยนักปรัชญาชาวอังกฤษชื่อว่า  แอนโทนี ฟลู  ผู้ได้เขียนไว้ว่า

## ดูเพิ่ม
*คำให้การพิเศษ

## เชิงอรรถและอ้างอิง

หมวดหมู่:เหตุผลวิบัติอรูปนัย
การแก้ต่างว่าเป็นกรณีพิเศษ

**การแก้ต่างว่าเป็นกรณีพิเศษ** () เป็นเหตุผลวิบัติอรูปนัยที่อ้างกรณียกเว้นพิเศษต่อหลักการทั่วไป
โดยไม่ให้เหตุผลว่าทำไมจึงเป็นข้อยกเว้นพิเศษ
เป็นการประยุกต์ใช้การมีสองมาตรฐานอย่างหนึ่ง

ในการจำแนกเหตุผลวิบัติแบบคลาสสิกที่แยกประเภทออกเป็นเหตุผลวิบัติอรูปนัย (informal fallacy), เหตุผลวิบัติทางประชาน (cognitive), และเหตุผลวิบัติรูปนัย (formal)
การแก้ต่างว่าเป็นกรณีพิเศษน่าจะรวมอยู่ในประเภทเหตุผลวิบัติทางประชาน
คือดูเหมือนจะเป็นวิธีการทางคำพูด รวมทั้งคำอธิบายที่ไม่สมเหตุผลหรือเพื่อเบนเบี่ยงประเด็น
เป็นเหตุผลวิบัติที่คล้ายคลึงกับการให้เหตุผลด้วยข้ออ้างต่าง ๆ เช่นการอ้างประเพณี  การอ้างความใหม่  การอ้างความน่าจะเป็นไปได้  และการอ้างผู้ที่เชื่อถือได้ (ดูข้ออื่น ๆ ในกาลามสูตร)

## ตัวอย่าง
การยกกรณีพิเศษอาจทำเพื่อไม่ให้ถูกวิพากษ์วิจารณ์ โดยอาจมีรูปแบบต่าง ๆ ดังต่อไปนี้
* การอ้างข้อยกเว้นจากหลักการที่ทั่วไปยอมรับว่าเป็นประเด็นในเรื่องนั้น
:ตัวอย่าง: "ผมไม่สนใจเรื่องความน่าจะเป็นในที่นี้หรอก *นี่เป็นเครื่อง[[สล็อตแมชชีน]] ไม่ใช้วงล้อ[[รูเล็ตต์]] มันต่างกัน*"
* การอ้างข้อมูลที่ไม่สามารถจะตรวจสอบได้ เพราะอาจจะไม่เกี่ยวข้องกันหรือไม่สามารถกำหนดขอบเขตให้ชัดเจนได้
:ตัวอย่าง: การใช้ยาโคเคนน่าจะเป็นสิ่งที่ถูกกฎหมาย เพราะแม้จะมีผลเสียต่อสุขภาพบ้างเหมือนกับยาประเภทอื่น ๆ แต่จริง ๆ แล้ว *ก็ไม่เหมือนกับยาเสพติดอื่น ๆ เพราะมีคนจำนวนมากที่ได้ประโยชน์จากโคเคน**
* การตั้งข้อยกเว้นขึ้นเฉพาะหน้าเพื่อป้องกันสิ่งที่อ้างไม่ให้มาถึงตัว
:ตัวอย่าง: ทุกคนมีหน้าที่ช่วยเหลือเจ้าหน้าที่ตำรวจให้ทำหน้าที่ ไม่ว่าผู้ต้องหาจะเป็นใคร นี่เป็นเหตุผลที่เราต้องสนับสนุนการสืบสวนคอร์รัปชันในกรมตำรวจ เพราะไม่มีใครเหนือกฎหมาย *แต่ถ้าตำรวจมาหาที่บ้านแล้วถามเรื่องเพื่อนบ้านกับโจรกรรมในอาคารของเรา ผมก็ไม่รู้อะไรเลย ผมไม่มีทางจะฟ้องเรื่องความผิดของใคร ๆ*
* "*คุณไม่เหมือนผม'' ดังนั้นคุณไม่มีแม้แต่สิทธิที่จะคิดถึงหรือมีความเห็นเกี่ยวกับปัญหาของผม"

## ดูเพิ่ม
* No true Scotsman

## เชิงอรรถและอ้างอิง

## แหล่งข้อมูลอื่น (ภาษาอังกฤษ)
* Special pleading at the Fallacy Files
* Special pleading at the Nizkor Project 
* The One-Sidedness Fallacy  by Peter Suber.

หมวดหมู่:เหตุผลวิบัติอรูปนัย
หมวดหมู่:เหตุผลวิบัติโดยประเด็น
เหตุผลวิบัติอรูปนัย

**เหตุผลวิบัติอรูปนัย**  () เป็นการให้เหตุผล
โดยที่เหตุที่ให้ไม่สนับสนุนผลที่แสดง 
เหตุผลวิบัติอรูปนัยมักเป็นผลจากความผิดพลาดด้านความคิดที่ทำให้ผลที่กล่าวถึงไม่น่าเชื่อถือ
เปรียบเทียบกับ  "เหตุผลวิบัติรูปนัย"  (formal fallacy) ซึ่งเป็นความผิดพลาดทางตรรกะ

## ความแตกต่างระหว่างเหตุผลวิบัติรูปนัยและอรูปนัย
เหตุผลวิบัติรูปนัยเป็นการให้เหตุผลเชิงนิรนัย  (deductive reasoning)  ที่เกิดความผิดพลาดในทางตรรกะ
ที่ควรจะให้ผลที่เป็นจริงเมื่อมีเหตุที่เป็นจริง
ซึ่งทำให้เหตุผลนั้นเป็นโมฆะ

ส่วนเหตุผลโดยอุปนัยซึ่งเป็นวิธีการให้เหตุผลแบบอรูปนัย  ไม่ได้ตัดสินตามหลักของตรรกะเช่นนั้น
คือ  ความสมควรของเหตุผลนั้นตัดสินโดยความน่าเชื่อถือทางความคิด
หรือตามกำลังของหรือตามวิธีการทางอุปนัย  (ยกตัวอย่างเช่น การอนุมานโดยใช้สถิติ)
ยกตัวอย่างเช่น เหตุผลวิบัติโดยการวางนัยทั่วไปเร็วเกินไป  (hasty generalization) สามารถกล่าวได้ดังนี้
# "ก" เป็น "ข"
# และ "ก" ก็เป็น "ค" ด้วย
# ดังนั้น "ข" ทั้งหมดก็จะเป็น "ค" ด้วย

แม้ว่า  โดยนิรนัยแล้ว  นี้ไม่มีทางสมเหตุผล  แต่ว่า  ถ้าสามารถทำการอนุมานได้โดยใช้สถิติที่สมควร  การให้เหตุผลโดยวิธีนี้อาจจะเป็นสิ่งที่น่าเชื่อถือได้

## ดูเพิ่ม
* การคิดวิเคราะห์

## เชิงอรรถและอ้างอิง

## แหล่งข้อมูลอื่น
* Logical fallacies A list of logical fallacies, explained.
* The Fallacy Files: Informal Fallacy

หมวดหมู่:ปรัชญาตรรกศาสตร์
สมมุติฐานเฉพาะกิจ

[thumb|ถ้าใครสักคนต้องการที่จะเชื่อเรื่อง [leprechaun  ซึ่งเป็นเทพตามตำนานของชาวไอริช  เขาสามารถห้ามไม่ให้คนอื่นคัดค้านเขาได้ด้วยการใช้สมมุติฐานเฉพาะกิจ  เช่น โดยอธิบายว่า  "เป็นพวกเทพที่ไม่สามารถมองเห็นได้"  หรือว่า  "เป็นพวกเทพที่มีเจตนาความจงใจที่รู้ได้ยาก" หรือคำอธิบายอื่น ๆ ในแนวเดียวกัน]]

ในการศึกษาในด้านวิทยาศาสตร์และปรัชญา **สมมุติฐานเฉพาะกิจ** () หรือ **คำอธิบายเฉพาะกิจ** หมายถึงสมมุติฐานที่ใส่เพิ่มเข้าไปให้กับทฤษฎี
เพื่อป้องกันไม่ให้ทฤษฎีนั้นพิสูจน์ว่าเป็นเท็จได้
นั่นก็คือ  เป็นการเพิ่มคำแก้เพื่ออธิบายปรากฏการณ์ที่ทฤษฎีนั้นไม่สามารถคาดหมายหรือไม่สามารถทำนายได้โดยไม่ต้องแก้ไข

## ในหมู่นักวิทยาศาสตร์
นักวิทยาศาสตร์มักจะไม่ค่อยให้ความเชื่อถือกับทฤษฎีที่ต้องมีการแก้ไขบ่อย ๆ โดยไม่มีเหตุผลที่ดี
นี้เป็นเพราะว่า  เจ้าของทฤษฎีนั้น
สามารถเลือกที่จะต่อเติมทฤษฎีของตนโดยการเพิ่มใส่สมมุติฐานเฉพาะกิจโดยไม่จำกัด  เพื่อที่จะให้ทฤษฎีนั้นเข้ากับหลักฐานที่ปรากฏได้
ดังนั้น  แม้ว่า  ทฤษฎีนั้นอาจจะมีความซับซ้อนขึ้นเรื่อย ๆ แต่ว่า ก็จะยังตรงกับความจริง
และย่อมทำให้เกิดผลเสียว่า  ความสามารถในการทำนายเหตุการณ์ที่ทฤษฎีนั้นควรจะทำนายได้   จะมีสมรรถภาพลดลง 
ประเด็นความรู้ที่เป็นวิทยาศาสตร์เทียมเช่นความสามารถในการรับรู้เหนือมนุษย์ (extrasensory perception ตัวย่อว่า ESP)   มักจะต้องอาศัยสมมุติฐานเฉพาะกิจ  เพื่อที่จะรักษาทฤษฎีนั้น ๆ ให้สอดคล้องกับหลักฐานที่ปรากฏ

ให้สังเกตว่า  สมมุติฐานเฉพาะกิจไม่ใช่ว่าจะไม่ถูกเสมอไป  ในกรณีเกี่ยวกับทฤษฎีทางวิทยาศาสตร์ที่ถูกต้อง  บางครั้ง   การเสริมแก้ทฤษฎีนั้นเพียงเล็กน้อยก็สามารถจะทำให้ทฤษฎีนั้นสมบูรณ์ขึ้นได้
ยกตัวอย่างเช่น  การเติมค่าคงตัว cosmological constant ให้กับทฤษฎีสัมพัทธภาพทั่วไปของไอน์สไตน์
เพื่อที่จะให้ทฤษฎีสอดคล้องกับเอกภพที่ไม่หดไม่ขยายได้  ก็เป็นการเสริมแก้  "เฉพาะกิจ"
และถึงแม้ว่า  ไอน์สไตน์ภายหลังได้กล่าวว่า  การเพิ่มค่าคงตัวนั้นเป็นความผิดพลาดที่ยิ่งใหญ่ที่สุดในชีวิตของเขา  แต่ว่า  จริง ๆ แล้ว  การเพิ่มค่านั้นอาจทำให้ทฤษฎีสัมพัทธภาพทั่วไปเข้ากับทฤษฎีเกี่ยวกับพลังงานมืดได้

เพื่อที่จะลดการสร้างสมมุติฐานเฉพาะกิจในกระบวนการวิทยาศาสตร์  วิธีหนึ่งที่ใช้ก็คือกระบวนการพิสูจน์ว่าเป็นเท็จ
นั่นก็คือเมื่อทฤษฎีนั้นมีข้อมูลหลักฐานที่พิสูจน์ว่าเป็นเท็จ  หรือว่า  มีการเพิ่มสมมุติฐานเฉพาะกิจเพิ่มขึ้นเรื่อย ๆ  ทฤษฎีนั้นก็จะมีโอกาสถูกปฏิเสธเพิ่มขึ้นเรื่อย ๆ เช่นกัน

## ดูเพิ่ม
* No true Scotsman
* คำให้การพิเศษ

## เชิงอรรถและอ้างอิง

## แหล่งข้อมูลอื่น
*

หมวดหมู่:สมมุติฐาน
หมวดหมู่:ญาณวิทยา
หมวดหมู่:การคิดวิเคราะห์
หมวดหมู่:ตรรกศาสตร์
สาธารณรัฐสังคมนิยมโซเวียตลิทัวเนีย

**สาธารณรัฐสังคมนิยมโซเวียตลิทัวเนีย** (; ; ) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต สาธารณรัฐแห่งนี้ดำรงอยู่ระหว่าง ค.ศ. 1940–1990

สาธารณรัฐสังคมนิยมโซเวียตลิทัวเนียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลิทัวเนียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 16 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียตซึ่งทั้งสองฝ่ายได้ลงนามไว้เมื่อวันที่ 23 สิงหาคม ค.ศ. 1939

การรุกรานสหภาพโซเวียตของเยอรมนีนาซีระหว่างปี ค.ศ. 1941–1944 ส่งผลให้สาธารณรัฐสังคมนิยมโซเวียตลิทัวเนียถูกยุบเลิกไปโดยพฤตินัย ต่อมาเมื่อทหารเยอรมันถอนกำลังออกไปในช่วงปี ค.ศ. 1944–1945 สหภาพโซเวียตก็กลับมามีอำนาจครอบงำลิทัวเนียอีกครั้งและเป็นอยู่เช่นนั้นนานถึงห้าสิบปี อย่างไรก็ตาม ชาติตะวันตกหลายชาติ (รวมทั้งสหรัฐอเมริกา) ยังคงรับรองว่าลิทัวเนียเป็นรัฐเอกราชและมีอธิปไตยโดยนิตินัยต่อไป โดยขึ้นกับกฎหมายระหว่างประเทศซึ่งมีตัวแทนเป็นคณะทูตและกงสุลต่าง ๆ ที่ลิทัวเนียได้แต่งตั้งไว้ก่อนปี ค.ศ. 1940

ในวันที่ 18 พฤษภาคม ค.ศ. 1989 สาธารณรัฐสังคมนิยมโซเวียตลิทัวเนียได้ประกาศอธิปไตยแห่งรัฐตลอดทั่วทั้งดินแดนของตนในช่วงที่มีการปรับโครงสร้างทางการเมืองและเศรษฐกิจภายในสหภาพโซเวียต ในวันที่ 11 มีนาคม ค.ศ. 1990 **[[สาธารณรัฐลิทัวเนีย]]** (เปลี่ยนชื่อมาจากสาธารณรัฐสังคมนิยมโซเวียตลิทัวเนีย) ได้รับการสถาปนาขึ้นอีกครั้งด้วยรัฐบัญญัติว่าด้วยการคืนสถานะรัฐลิทัวเนียและได้รับการรับรองจากหลายประเทศในช่วงเวลาไม่นานก่อนการล่มสลายของสหภาพโซเวียต และในวันที่ 6 กันยายน ค.ศ. 1991 สหภาพโซเวียตก็ประกาศรับรองเอกราชของลิทัวเนีย

## ดูเพิ่ม
*ประวัติศาสตร์ลิทัวเนีย
*สาธารณรัฐของสหภาพโซเวียต

## อ้างอิง

### หนังสืออ่านเพิ่ม
*
*
*

## แหล่งข้อมูลอื่น
* 
* 
* 1978 Constitution of the Lithuanian Soviet Socialist Republic
* *[https://archive.org/details/lithuaniaencyclopedicsurvey Lithuania: An Encyclopedic Survey]* - a 1986 English-language Soviet work.

หมวดหมู่:ลิทัวเนียในคริสต์ศตวรรษที่ 20
หมวดหมู่:ประเทศที่ใช้ภาษารัสเซียเป็นภาษาทางการ
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศลิทัวเนีย
หมวดหมู่:รัฐและดินแดนที่ก่อตั้งในปี พ.ศ. 2483
หมวดหมู่:สาธารณรัฐโซเวียต
หมวดหมู่:อดีตรัฐสมาชิกสหประชาชาติ
หมวดหมู่:ประวัติศาสตร์ลิทัวเนีย (พ.ศ. 2488–2533)
หมวดหมู่:กลุ่มตะวันออก

หมวดหมู่:อดีตรัฐบริวาร
ล
ล
หมวดหมู่:การยึดครองทางทหารของสหภาพโซเวียต
สาธารณรัฐสังคมนิยมโซเวียตอาเซอร์ไบจาน

**สาธารณรัฐสังคมนิยมโซเวียตอาเซอร์ไบจาน** ( ) เป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งเมื่อวันที่ 28 เมษายน 1920 เมื่อโซเวียตรัสเซีย และผ่ายนิยมโซเวียตเข้ามามีอำนาจในภูมิภาคนี้ ในช่วงสองปีแรก สาธารณรัฐสังคมนิยมโซเวียตอาเซอร์ไบจานเป็นประเทศอิสระจนถึงการรวมตัวกันเป็นสหพันธ์สาธารณรัฐสังคมนิยมโซเวียตทรานส์คอเคซัส พร้อมกับ สาธารณรัฐสังคมนิยมโซเวียตอาร์มีเนีย และสาธารณรัฐสังคมนิยมโซเวียตจอร์เจีย

ในเดือนธันวาคม 1922 สหพันธ์สาธารณรัฐสังคมนิยมโซเวียตทรานส์คอเคซัส กลายเป็นส่วนหนึ่งของสหภาพโซเวียตที่จัดตั้งขึ้นใหม่ รัฐธรรมนูญของสาธารณรัฐสังคมนิยมโซเวียตอาเซอร์ไบจาน ได้รับการอนุมัติโดยการประชุม 9th Extraordinary All-Azerbaijani Congress of Soviets ในวันที่ 14 มีนาคม 1937 ในวันที่ 5 กุมภาพันธ์ 1991 สาธารณรัฐสังคมนิยมโซเวียตอาเซอร์ไบจาน ได้เปลี่ยนชื่อเป็น **สาธารณรัฐอาเซอร์ไบจาน** ตามคำตัดสิน № 16-XII ของสภาโซเวียตแห่งอาเซอร์ไบจาน ซึ่งอนุมัติตามกฤษฎีกาของประธานาธิบดีสาธารณรัฐสังคมนิยมโซเวียตอาเซอร์ไบจาน ลงวันที่ 29 พฤศจิกายน 1990 แม้อาเซอร์ไบจานจะยังคงเป็นส่วนหนึ่งของสหภาพโซเวียตก็ตาม ก่อนที่จะประกาศเป็นเอกราชในเดือนตุลาคม 1991 รัฐธรรมนูญของสาธารณรัฐสังคมนิยมโซเวียตอาเซอร์ไบจานสิ้นสุดลงในปี 1995 เมื่อมีการประกาศใช้รัฐธรรมนูญฉบับใหม่ของอาเซอร์ไบจาน

## อ้างอิง

## แหล่งข้อมูลอื่น
* Всесоюзная перепись населения 1989 г. Численность населения союзных республик СССР и их территориальных единиц по полу
* Справочник по истории Коммунистической партии и Советского Союза 1898 – 1965
* Сталинские списки: Азербайджанская ССР 
* ''Azerbaijan: A Land in Bloom'' by Mamed Iskenderov
* ''Azerbaijan: Azerbaijan has become a member of the International Organization of Vine and Wine (OIV) '' 
* Ismailov, Eldar: "1937: “Great Terror” in Azerbaijan" in the Caucasus Analytical Digest No. 22

หมวดหมู่:สาธารณรัฐโซเวียต
หมวดหมู่:อดีตรัฐสมาชิกสหประชาชาติ
หมวดหมู่:รัฐสิ้นสภาพในทวีปเอเชีย
หมวดหมู่:ประวัติศาสตร์อาเซอร์ไบจาน
อ
สโมสรตะกร้อนครราชสีมา

**สโมสรตะกร้อนครราชสีมา** เป็นสโมสรตะกร้อในประเทศไทย ปัจจุบันเล่นอยู่ในตะกร้อ ไทยแลนด์ ลีก ใช้สนามแข่งขันคือ สนามโรงยิมค่ายสุรนารี จังหวัดนครราชสีมา

## รายชื่อผู้เล่น
รายชื่อผู้เล่นชุด ประจำปี 2555

# สิบโท วีระวุฒิ รักเสมอวงษ์ (แบ็ก)
# สิบตรี ลือชัย คะเณเร็ว (แบ็ก)
# พลฯ จักรพันธ์ ขันทสิกรรม (แบ็ก)
# จ่าสิบเอก สุริยันต์ เป๊ะชาญ (ชง)
# นายพุทธิพงษ์ ภักดี (แบ็ก) 
# สิบเอก อภิศักดิ์ สาระซอน (แบ็ก) 
# สิบเอก สราวุธ อินเล็ก (แบ็ก) 
# นายธวัชชัย พึ่งเพ็ง (แบ็ก) 
# นายพงษ์ศธร พงษ์อุดทา (แบ็ก)
# สิบเอก พรชัย เค้าแก้ว (ทำ) 
# สิบเอก ยุทธนา ราวกลาง (ทำ)
# สิบเอก ทรงศักดิ์ อุปรีศรี (ทำ)
# สิบตรี ศิริพงษศ์ พิศชวนชม (ทำ)
# สิบตรี นรินทร์ ศรีไทย (ทำ) 
# อส.ทพ.ศราวุธ แสนขยัน (ทำ)
# นายปิยะชาติ เรืองกระโทก (ทำ)
# ด.ช.อนันตศักดิ์ คำภา (ทำ) 
# สิบเอก ทินกร พันธุ์เทศ (ทำ) 
# สิบเอก กิติศักดิ์ มงคลธง (ชง)
# สิบโท อรรคสิทธิ์ หันประทับ (ชง) 
# อส.ทพ.ยุทธนา หม่อนกระโทก (ชง)
# พลฯ เจนรินทร์ ขำตา (ชง)
# สิบเอก วิชชยา แซ่ตัง (ชง)
# นายเมธาวี ไชยโย (ชง)

## แหล่งที่มา
*  
* เว็บไซต์สโมสรบน Facebook

## อ้างอิง
 

หมวดหมู่:สโมสรตะกร้อในประเทศไทย
หมวดหมู่:สโมสรกีฬาในจังหวัดนครราชสีมา
กุ้งมังกรญี่ปุ่น

**กุ้งมังกรญี่ปุ่น** (; ; *อิเสะ-เอบิ*) เป็นครัสเตเชียนชนิดหนึ่ง จำพวกกุ้งมังกร (Palinuridae) มีชื่อวิทยาศาสตร์ว่า *Panulirus japonicus*

เป็นกุ้งมังกรที่มีเปลือกและส่วนหัวเป็นสีส้มเข้มหรือสีแดง ขนาดเมื่อโตเต็มที่ยาวได้มากกว่า 30 เซนติเมตร หรือหนึ่งฟุต อาศัยอยู่ตามโขดหินในทะเลรอบ ๆ ญี่ปุ่น, จีน, เกาหลี และไต้หวัน เป็นกุ้งที่ออกหากินในเวลากลางคืน

ที่ญี่ปุ่น สถานที่ ๆ ขึ้นชื่อว่าเป็นแหล่งที่มีกุ้งมังกรญี่ปุ่นชุกชุมและขึ้นชื่อมากที่สุด คือ อ่าววะกุ ในเขตเมืองชิมะ จังหวัดมิเอะ ทางตอนใต้ของประเทศ โดยชาวประมงจะวางลอบดักกุ้งในเวลากลางคืน ซึ่งเป็นช่วงที่กุ้งออกหากิน และกลับมาดึงอวนในเวลาเช้าตรู่ ในการวางอวนแต่ละครั้งจะวางประมาณ 10 จุด ในแต่ละจุดจะมีกุ้งมังกรญี่ปุ่นติดมาประมาณ 100 ตัว
[thumb|left|กุ้งมังกรญี่ปุ่น[ซาชิมิ]]
กุ้งมังกรญี่ปุ่น จัดเป็นอาหารทะเลที่รสชาติอร่อย เนื้อขาวมีรสหวาน และมีราคาซื้อขายที่แพงมาก สามารถนำไปปรุงเป็นอาหารต่าง ๆ ได้มากมาย โดยการรับประทานในแบบญี่ปุ่นดั้งเดิม คือ การรับประทานสด ๆ แบบซาชิมิ โดยตัดส่วนหัวของกุ้งแยกออกจากลำตัว เมื่อรับประทานเนื้อสด ๆ ต้องรับประทานร่วมกับมันกุ้งที่แคะออกจากส่วนหัวด้วยเพื่อเพิ่มรสชาติ และการใช้ไม้แหลมเสียบทะลุตัวกุ้งจากส่วนท้าย แล้วนำไปย่างสด ๆ โรยเกลือทั้งที่กุ้งยังเป็น ๆ อยู่ เพื่อรับประทานเป็นกุ้งมังกรญี่ปุ่นโรยเกลือ

## อ้างอิง

## แหล่งข้อมูลอื่น

หมวดหมู่:กุ้งมังกร
หมวดหมู่:ครัสเตเชียนที่รับประทานได้
หมวดหมู่:ครัสเตเชียนเศรษฐกิจ
หมวดหมู่:บทความเกี่ยวกับ ประเทศญี่ปุ่น ที่ยังไม่สมบูรณ์
แพ็ก ดง-ซู

** แพ็ก ดง-ซู ** (; ค.ศ. 1743–1816) เป็นนักดาบและนักศิลปะการต่อสู้จากตระกูลแพ็กแห่งซูวอน ที่กลายเป็นวีรบุรุษพื้นบ้าน เมื่อกลุ่มของเขาปกป้องพระเจ้าช็องโจ จากการลอบปลงพระชนม์ ชีวิตของเขาเป็นพื้นฐานของหนังสือการ์ตูนเกาหลี Warrior Baek Dong-soo ที่เขียนโดย Lee Jae-hoon ซึ่งกลายเป็นละครโทรทัศน์ แพ็กเป็นหนึ่งในสามผู้เขียน มูเยโดโบทงจิ ซึ่งเป็นงานศิลปะการต่อสู้ที่สำคัญซึ่งได้รับมอบหมายจากพระเจ้าช็องโจ

## อ้างอิง

หมวดหมู่:บุคคลในยุคราชวงศ์โชซ็อน
หมวดหมู่:ชาวเกาหลี
หมวดหมู่:บุคคลจากซูว็อน
หมวดหมู่:นักดาบ
ฉิน หวง

**ฉิน หวง** ()  เป็นนักแสดงภาพยนตร์โทรทัศน์ชาวฮ่องกง ที่มีชื่อเสียงเป็นที่จดจำในฐานะผู้รับบทจิวแป๊ะทง ในภาพยนตร์โทรทัศน์เรื่อง *[[มังกรหยก (ละครโทรทัศน์ พ.ศ. 2526)|มังกรหยก]]* ฉบับของทีวีบี ในปีค.ศ.1983 โดยเขาเคยรับบทนี้มาก่อนใน มังกรหยก ฉบับเจียซือ ในปี ค.ศ. 1976 
ฉิน หวง มีชื่อจริงว่า Leung Yat Shing (梁日成)   เนื่องจากมีร่างกายอ้วนท้วน จึงได้รับบทชายอ้วน อารมณ์ดีมาตลอดชีวิตการแสดง

ในปี 2008 มีข่าวว่าเขาประสบอุบัติเหตุตกน้ำ ระหว่างเดินกลับจากงานเลี้ยงของสถานีโทรทัศน์ทีวีบีด้วยอาการเมามาย เขาจมน้ำ ไม่ได้สติ และอยู่ในอาการโคม่าเป็นเวลาหลายวัน แต่ก็รอดชีวิตมาได้ในที่สุด 

## เกร็ดเล็กเกร็ดน้อย
ฉินหวง ผู้รับบท เฒ่าทารก จิวแป๊ะทง ในภาคก๊วยเจ๋งถึงสองครั้งคือมังกรหยก 1976 และ มังกรหยก 1983 เขากล่าวกับสื่อเมื่อปี พ.ศ. 2563 ว่า ตัวเขาร่วมงานกับนักแสดงนำหญิง มามากมาย แต่สำหรับเขา องเหม่ยหลิง คือ นักแสดงหญิงที่เขาอยากร่วมงานด้วยมากที่สุด (สำหรับเขา)เธอสวยและมีนิสัยดี

## อ้างอิง

หมวดหมู่:นักแสดงฮ่องกง